CELEX: 62011TN0204
Language: lt
Date: 2011-04-04 00:00:00
Title: Byla T-204/11: 2011 m. balandžio 4 d. pareikštas ieškinys byloje Ispanija prieš Komisiją

28.5.2011   
            
            
               LT
            
            
               Europos Sąjungos oficialusis leidinys
            
            
               C 160/26
            
         2011 m. balandžio 4 d. pareikštas ieškinys byloje Ispanija prieš Komisiją
   
   (Byla T-204/11)
   2011/C 160/41
   Proceso kalba: ispanų
   
      Šalys
   
   
      Ieškovė: Ispanija, atstovaujama M. Muñoz Pérez
   
      Atsakovė: Europos Komisija
   
      Reikalavimai
   
   Ieškovė Bendrojo Teismo prašo:
   
               —
            
            
               panaikinti 2011 m. sausio 10 d. Komisijos reglamentą (ES) Nr. 15/2011, kuriuo dėl pripažintų jūrinių biotoksinų gyvuose dvigeldžiuose moliuskuose tyrimo metodų iš dalies keičiamas Reglamentas (EB) Nr. 2074/2005, ir
            
         
               —
            
            
               priteisti iš Komisijos bylinėjimosi išlaidas.
            
         
      Ieškinio pagrindai ir pagrindiniai argumentai
   
   Ginčijamuoju sprendimu Komisija nusprendė nustatyti skysčių chromatografijos–dvigubos masių spektrometrijos metodą (LC-MS/MS) kaip referencinį jūrinių lipofilinių toksinų nustatymo metodą, juo pakeičiant pelės biologinio tyrimo metodą.
   Grįsdama ieškinį ieškovė remiasi trimis pagrindais.
   
               1.
            
            
               Pirmasis ieškinio pagrindas, susijęs su SESV 168 straipsnio ir proporcingumo principo, kurie turi reguliuoti Sąjungos institucijų sprendimų priėmimą, pažeidimu.
               
                           —
                        
                        
                           Šiuo klausimu teigiama, kad naujasis referencinis jūrinių lipofilinių toksinų nustatymo metodas nėra tinkamesnis nei pelės biologinio tyrimo metodas užtikrinant visuomenės sveikatą.
                        
                     
         
               2.
            
            
               Antrasis ieškinio pagrindas, susijęs su proporcingumo principo pažeidimu.
               
                           —
                        
                        
                           Šiuo klausimu teigiama, kad priimdama sprendimą pakeisti pelės biologinio tyrimo metodą jūrinių lipofilinių toksinų nustatymo metodu kaip referenciniu, Komisija neįvertino visų svarbių situacijos, kurią ketino reguliuoti, faktų ir aplinkybių, ir neatsižvelgė į ekonominį poveikį, kurį minėtas pakeitimas turės atitinkamam gamybos sektoriui.
                        
                     
         
               3.
            
            
               Trečiasis ieškinio pagrindas, susijęs su teisėtų lūkesčių principo nesilaikymu.
               
                           —
                        
                        
                           Pagal valstybę pareiškėją gyvų dvigeldžių moliuskų gamintojai galėjo pagrįstai tikėtis, kad Komisija nepakeis pelės biologinio tyrimo metodo kaip referencinio nustatant jūrinius lipofilinius toksinus tol, kol nebus įvykdytos Reglamento Nr. 2074/2005 — jo pirminės redakcijos — III priedo III skyriaus D dalies 4 punkto sąlygos.